અરવિંદભાઇ પટેલ હંમેશા શિક્ષણના હિમાયતી હતા. તેઓ કહેતા કે, શિક્ષણ થકી સમાજ ઉજજવળ બનશે. અરવિંદભાઇ પટેલને મંગળવારે સવારે ૧૦ કલાકે છાતીમાં દુખાવો ઉપડતા અવસાન થયું હતું. સ્વ. અરવિંદભાઇ પટેલની ધોરાજીમાં નીકળેલી સ્મશાન યાત્રામાં દરેક સમાજના અગ્રણીઓ, શિક્ષણવિદો, વકીલો, ડોક્ટરો, જુદી જુદી સંસ્થાઓના હોદેદારો સહિતના હાજર રહ્યા હતા. સદ્‌ગતની અંતિમ યાત્રા જયારે કુંભાર વાડા ખાતે પહોંચી ત્યારે કુંભારવાડાના લોકોએ અંતિમ યાત્રામાં પુષ્પાંજલી કરી હતી. અનેક રાજકીય સામાજિક અગ્રણીઓએ સદ્‌ગત અરવિંદભાઇને શ્રદ્ધાસુમન અર્પણ કર્યા હતા.